Latusan Gunuang Marapi 2023

Pado tanggal 3 Desember 2023, Gunuang Marapi, gunuang barapi kompleks di pulau Sumatra, Indonesia, malatuih, mangiriman abu satinggi 3.000 meter (9.800 kaki) ka udaro, jo manimbun abu vulkanik dalam jumlah gadang ka kota tadakek, mode di Bukiktinggi jo Padang Panjang. Duo puluah tigo pandaki ditamukan tewas di dakek kawah gunuang barapi, duo baleh urang luko-luko.
Sabagai gunuang barapi kompleks nan paliang aktif di provinsi Sumatera Barat, jo barado di dakek daerah bapanduduak, gunuang barapi ko mamiliki bahayo nan signifikan. Sajak taun 2011, gunuang barapi ko barado pado level II (Waspada) dari sistem paringatan ampek tingkek nan ditetapkan dek Pusat Vulkanologi dan Mitigasi Bencana Geologi (PVMBG). Latusan nan signifikan tajadi pado taun 1979, manewaskan 60 urang. Tarakhir, pado bulan April-Mei 2018 tajadi hujan abu ka arah tenggara.
Sabalun latusan taun 2023, Kapalo Badan Geologi, Hendra Gunawan, mangatoan baso badan tasabuik alah mamparingatkan badan konservasi satampek jo Kementerian Lingkungan Hidup dan Kehutanan supayo indak maizinan para pandaki untuak mandaki dalam jarak 3 kilometer dari kawah gunuang barapi. Badan konservasi mangatoan baso izin pendakian dikalua'an dek babarapo limbago lokal, tamasuak pamarintah provinsi, badan pancarian jo panyalamatan Padang, jo Badan Nasional Penanggulangan Bencana (BNPB). Sabagai akibat dari latusan tasabuik, pamarintah daerah malarang aktivitas apopun dalam jarak 3 kilometer dari gunuang barapi. Babarapo kota di Sumatera Barat mode Padang Panjang, Bukiktinggi, Pasaman, jo Pasaman Barat diselimuti abu vulkanik.
Gunuang Marapi partamo kali erupsi ko pado tangga 8 September 1830. Manuruik catatan nan ado, Katiko erupsi balangsuang, gunuang marapi tasabuik mangaluakan awan angek nan bawarna abu-abu kahitaman. Sasudah itu gunuang marapi baranti malatuih nan saolah-olah gunung tasabuik lalok panjang. Gunung marapi malatuih baliak pado tanggal 30 April 1979. Latuihan iko cukup gadang nan mangakibatkan 60 urang maningga dunia. Salain itu, 19 orang dari tim panyalamaik pun dikabakan taparangkok dek tanah longsor. Latuihn iko tajadi sakaligus mangaluaan material barupo batu jo lumpua sahinggo manyababkan karusakan di limo daerah kawasan pamukiman panduduak. sasudah malatuih di tahun 1979, Gunuang marapi tapantau bangkik baliak pado akhia tahun 2011 sampai awa tahun 2014.
pado rentang tahun tasabuik gunuang iko taliek mangalami paningkatan aktivitas dengan latuihan nan manyemburkan abu jo awan hitam. Kamudian, pado 26 Februari 2014 gunuang iko malatuih sarato manyambuaan material pasia, tefra, jo abu vulkanik nan mangarah ka Kabupaten Tanah Datar jo Agam. Katiko itu, status gunuang ditetapkan manjadi siaga level 2. Pada tahun 2023, aktivitas Gunuang marapi alah tajadi sabanyak duo kali. Partamo pado 7 Januari 2023 alah erupsi untuak kasekian kalinyo. Parahnyo, tadapek pandaki nan sadang bakemah di puncak gunuang. Manuruik catatan, indak ado korban jiwa jo warga diminta indak mandakek katiko itu. Kamudian barulah dalam wakatu iko tapeknyo pado tanggal 3 Desember 2023, Gunuang Marapi erupsi baliak sarato manyambuaan abu vulkanik satinggi 3.000 meter atau 5891 meter di ateh pamukaan aia lauik. Dari kajadian iko, balehan pandaki maningga katiko tajadi erupsi sarato puluahan lainnyo bahasia turun dengan salamaik.
Pado tanggal 3 Desember 2023, Gunuang Marapi malatuih. Latusan tasabuik manyambua'an abu satinggi 3.000 meter (9.800 kaki) ka udaro, jo abu vulkanik dalam jumlah gadang diendapkan di distrik-distrik tadakek. Ado total 46 latusan jo 66 dantuman nan taamati dari pos pangamatan gunuang barapi pado tanggal 3-4 Desember. Pado tanggal 5 Desember 2023, Gunuang Marapi alah erupsi sabanyak 5 kali. Salain itu, abu vulkanik alah sampai pado kaki bukik.
Samanjak malatuih gadang pada tanggal 3 Desember 2023, latuihan gunuang marapi ko indak juo baranti sampai kini ko. tacataik malatuih ampia tiok hari baik itu latuihan nan gadang, sadang, maupun latuihan nan ketek-ketek. Dampak dari latuihan iko tantunyo mangganngu aktivitas masyarakaik nan bakagiatan di salingkaran gunung marapi. Satiok latuihan mambawo abu vulkanik nan dapek badampak bagi wilayah sarupo di Padangpanjang, Bukittinggi, jo Tanah Datar. Salain mandatangkan abu vulkanik, dampak dari latusan gunuang marapi ko ioalah adonyo banjir lahar dingin. Dikaranoan bulan kini marupoan bulan musim panghujan mako siso-siso erupsi gunuang marapi tabawok dek aia hujan hinggo tajadi banjir bandang nan malanda daerah sakitaran nan aia nyo barasa dari hulu gunuang marapi, sarupo nan tajadi di Nagari Pariangan, Kabupaten Tanah Datar.
Samanjak erupsi gadang partamo, erupsi gadang tajadi baliak pado tanggal 22 Desember 2023. Abu vulkanik nan kalua dari gunung marapi mangarah ka arah barat daya. Babarapo wilayah satampek tadampak dek abu vulkanik iko, tamasuak aktivitas di Bandar Udara Internasional Minangkabau. Aktivitas bandara atau pajalanan kapa tabang di tutuik samintara hinggo pukua sapuluah malam, akibaiknyo 15 pajalanan kapa tabang harus di undur hinggo situasi alah dinyatoan aman dari dampak abu vulkanik gunuang marapi.
Latusan tajadi katiko banyak pandaki sadang barado di lereang gunuang. Dari 75 pandaki nan mandaki gunuang tasabuik pado tanggal 2 Desember, 49 urang dievakuasi, tigo urang ditamukan salamaik, 24 urang ditamukan tewas, 11 urang luko-luko jo dilarian ka rumah sakik. Korban tewas ditamukan di dakek kawah gunuang barapi
Mananggapi latusan tasebuik, pamarintah satampek malarang aktivitas apo pun dalam jarak 3 kilometer dari gunuang barapi. Masker dibagian kapado panduduak, nan dianjua'an untuak tatap tingga di rumah.
Hinggo 5 Desember, proses evakuasi masih taruih balansuang, dan dari 22 korban jiwa nan ditamukan, 5 janazah alah taridentifikasi, jo 1 lainnya masih alun dievakuasi dari gunuang.